उत्तर प्रदेश में 24 घंटे में कोरोना के 6193 नए मामले आए सामने, रिकवरी रेट 75.37 प्रतिशत पहुंचा
यूपी के अपर मुख्य सचिव स्वास्थ्य अमित मोहन प्रसाद ने शुक्रवार (4 सितंबर) को बताया कि पिछले 24 घंटों में कोरोना वायरस के 6193 नए मामले सामने आए हैं।
लखनऊ। उत्तर प्रदेश में पिछले 24 घंटे में कोविड-19 के 71 और रोगियों की मौत हो जाने से कुल मृतक संख्या बढ़ कर 3,762 हो गई। वहीं, संक्रमण के 6,193 नये मामले सामने आने से राज्य में अब तक संक्रमित हुए लोगों की कुल संख्या बढ़ कर 2,53,175 पहुंच गयी। यूपी के अपर मुख्य सचिव स्वास्थ्य अमित मोहन प्रसाद ने शुक्रवार (4 सितंबर) को संवाददाताओं से कहा कि पिछले 24 घंटों में कोरोना वायरस के 6193 नए मामले सामने आए हैं। राज्य में कोरोना के एक्टिव मामलों की कुल संख्या 58,595 है। जो लोग पूरी तरह ठीक होकर डिस्चार्ज हो चुके हैं उनकी संख्या 1,90,818 हो गई है। यूपी में रिकवरी की दर 75.37 है। प्रदेश में 30,084 लोग होम आइसोलेशन में हैंअमित मोहन प्रसाद ने आगे बताया कि कल यानी 3 सिंतबर को प्रदेश में 1,46,601 सैंपल्स की जांच की गई। अब तक कुल 61,96,994 सैंपल्स की जांच की जा चुकी है। प्रदेश में 30,084 लोग होम आइसोलेशन में हैं। अब तक 1,15,194 लोगों ने होम आइसोलेशन का विकल्प लिया है, जिसमें से 85,110 का होम आइसोलेशन की अवधि समाप्त हो चुकी है।प्रदेश में कंटेनमेंट जोन की संख्या 17,759 हुईप्रेस वार्ता में यूपी के अपर मुख्य सचिव, गृह अवनीश कुमार अवस्थी ने बताया कि मुख्यमंत्री योगी आदित्यनाथ ने कहा है कि जनपद लखनऊ, कानपुर नगर, प्रयागराज, गोरखपुर और वाराणसी में कोविड-19 संक्रमण को रोकने के लिए विशेष टीम गठित की हैं। मुख्यमंत्री ने निर्देश दिये है कि कारागारों में संक्रमण रोकने के लिए सभी जरूरी कदम उठाए जाएं। जेल कर्मियों की भी नियमित जांच की जाए। कैदियों को जेल भेजने से पहले अस्थायी जेल में रखा जाए। उन्होंने बताया कि मुख्यमंत्री ने कहा है कि संक्रमण का प्रसार रोकने के लिये घर-घर जाकर सर्वेक्षण किया जाए और कोविड-19 जांच अच्छी तरह से की जाए। उन्होंने अस्पतालों में आईसीयू बिस्तारों की संख्या बढ़ाने के लिये प्रयास करने के भी निर्देश दिये हैं।अवस्थी ने बताया कि अपर मुख्य सचिव स्वास्थ्य तथा अपर मुख्य सचिव पंचायती राज को कहा है कि कानपुर और प्रयागराज का दौरा करें और वहां समस्याओं को देखकर समाधान करें। प्रदेश में कंटेनमेंट जोन की संख्या अब 17,759 हो गई है। जिनमें लगभग 15,34,000 मकान चिन्हित हैं, लगभग 88,74,000 लोग इन कंटेनमेंट जोन में रह रहे हैं। कंटेनमेंट जोन में पॉजिटिव मामलों की संख्या 43,000 से अधिक है।गौतमबुद्ध नगर में 153 नए मामले सामने आए दिल्ली से सटे जनपद गौतमबुद्ध नगर (नोएडा) में कोविड-19 के 153 मामले सामने आए, जिसके साथ ही शुक्रवार (4 सितंबर) को यहां संक्रमितों की कुल संख्या 8,481 हो गई है। जिला निगरानी अधिकारी नीरज त्यागी ने बताया कि शुक्रवार को 153 नए संक्रमित सामने आए जबकि संक्रमण मुक्त हुए 123 लोगों को अस्पतालों से छुट्टी दी गई। उन्होंने बताया कि जिले में फिलहाल 1,188 लोग उपचाराधीन हैं।कोरोना वायरस की वजह से अब तक नोएडा में 46 लोगों की मौत हो चुकी है। जिला निगरानी अधिकारी ने बताया कि जो लोग आज कोविड-19 से संक्रमित पाए गए हैं, उन्हें यहां के विभिन्न अस्पतालों में भर्ती कर उनका उपचार शुरू कर दिया गया है। उन्होंने बताया कि कोविड-19 के संक्रमण की वजह से जनपद में 292 निषिद्ध क्षेत्र बनाए गए हैं।